U-I-141/09
Natisni
Opravilna št.:
U-I-141/09
Datum odločitve:
16. 12. 2009
ECLI:
ECLI:SI:USRS:2009:U.I.141.09
Akt:
Zakon o kmetijskih zemljiščih (Uradni list RS, št. 55/03 – ur. p. b.) (ZKZ), 24. čl.
Izrek:
Pobuda za začetek postopka za oceno ustavnosti 24. člena Zakona o kmetijskih zemljiščih (Uradni list RS, št. 55/03 – ur. p. b.) se zavrže.
Evidenčni stavek:
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
Geslo:
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Vaška skupnost Velike Roje, Šentjernej
Datum vloge:
28. 5. 2009
Vrsta odločitve:
sklep
Vrsta rešitve:
zavrženje
Dokument:
US28960
Dokument v PDF obliki:
U-I-141-09.pdf
82 KB
Prenesite datoteko
U-I-141/09-6
16. 12. 2009
SKLEP
Ustavno sodišče je v postopku za preizkus pobude Vaške skupnosti Velike Roje, Šentjernej, ki jo zastopa Andrej Turk, Šentjernej, na seji 16. decembra 2009
sklenilo:
Pobuda za začetek postopka za oceno ustavnosti 24. člena Zakona o kmetijskih zemljiščih (Uradni list RS, št. 55/03 – ur. p. b.) se zavrže.
Obrazložitev
1. Pobudnica izpodbija 24. člen Zakona o kmetijskih zemljiščih (ZKZ). Zatrjuje, da je v neskladju s 14. členom Ustave, ker agrarnim skupnostim ne priznava statusa kmetijske organizacije. Pravni interes utemeljuje z navedbo, da ji na podlagi izpodbijane ureditve ni bil priznan status kmetijske organizacije v postopku za oddajo kmetijskih zemljišč v zakup, kar izkazuje z odločbo Upravne enote Novo mesto o zavrnitvi njene vloge za priznanje statusa kmetijske organizacije.
2. Pobudo za začetek postopka za oceno ustavnosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – ur. p. b. – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3. Izpodbijana določba ne učinkuje neposredno. V takšnih primerih se lahko pobuda vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo, pod pogoji iz 50. do 60. člena ZUstS To stališče Ustavnega sodišča je podrobneje obrazloženo v sklepu Ustavnega sodišča št. U-I-275/07 z dne 22. 11. 2007 (Uradni list RS, št. 110/07 in OdlUS XVI, 82). Ker v zvezi z odločbo o zavrnitvi vloge za priznanje statusa kmetijske organizacije ni izčrpala vseh pravnih sredstev, pobudnica iz razlogov, navedenih v citiranem sklepu, še ne izkazuje pravnega interesa za oceno ustavnosti izpodbijane zakonske določbe. Zato je Ustavno sodišče pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07) v sestavi: predsednik Jože Tratnik ter sodnici in sodniki dr. Mitja Deisinger, mag. Marija Krisper Kramberger, mag. Miroslav Mozetič, dr. Ernest Petrič, Jasna Pogačar, dr. Ciril Ribičič in Jan Zobec. Sklep je sprejelo soglasno.
Jože Tratnik
Predsednik